open-index/open-wikipedia-markdown huggingface dataset:
Ορκίνι

Το **ορκίνι** (διωνυμική ονομασία:  *Auxis rochei*) είναι πελαγικό ψάρι της οικογένειας των σκομβριδών του γένους θύννος. Είναι στενά συνδεδεμένο με την πόλη της Ιερισσού, στο τρίτο πόδι της Χαλκιδικής. Γνωστό από τα αρχαία χρόνια, το ορκίνι αποτελεί έναν από τους σημαντικούς θαλασσινούς μεζέδες της περιοχής.
Κοινά λέγεται και **κοπάνι**, **βαρελάκι**, **κοπανέλι**,**τουμπαρέλι**, **τερνέττα**.

## Περιγραφή
thumb|right|Αλιευμένα ορκίνια. Φωτό: Χρήστος Καραστέργιος.
Το μήκος του ορκινιού φτάνει τα 50 εκατοστά και το βάρος του τα 2 κιλά.  Ένα ιδιαίτερο χαρακτηριστικό του ψαριού είναι το άνω χείλος του, που εκτείνεται ως το ύψος του ματιού. Επίσης, το χρώμα στο πρώτο ραχιαίο πτερύγιο είναι μαύρο με εξαίρεση το ένα τέταρτο. Στο ορκίνι τα ραχιαία πτερύγια (1ο και 2ο) δεν είναι σε επαφή αλλά σε απόσταση. 

Έχει αξιοσημείωτη ταχύτητα πλεύσης και, με αφετηρία τη Μαύρη Θάλασσα κατέρχεται προς τη Μεσόγειο μέσω του Αιγαίου, φτάνοντας, σε αναζήτηση φαγητού και χώρου αναπαραγωγής, στον Κόλπο της Ιερισσού τον τελευταίο μήνα της άνοιξης.. Απαντάται σε βάθη από 10 έως 100 μέτρα. 

## Ιστορικά στοιχεία
Το ορκίνι είναι γνωστό από τα αρχαία χρόνια και αποτελούσε βασικό είδος διατροφής για τους κατοίκους της αρχαίας Ακάνθου, στα νομίσματα της οποίας απεικονίζεται. Με την ονομασία αυτή απαντάται σε έγγραφο της Μονής Ζωγράφου με τη φράση "της των ορκίνων αλιείας", το οποίο χρονολογείται από τον 14ο αιώνα (1331).

## Λαϊκή παράδοση
Η από αρχαιοτάτων χρόνων διατροφική εξάρτηση των κατοίκων της σημερινής Ιερισσού από το εν λόγω ψάρι, οδήγησε στο να τους δοθεί το προσωνύμιο "Ορκινάδες".Το ψάρι μαγειρεύεται κοκκινιστό ή παστώνεται και συνήθως συνοδεύεται με ούζο.

## Παραπομπές


Ορκινι
Ορκινι
Γλυκό του κουταλιού

Το **γλυκό του κουταλιού** είναι παραδοσιακό γλυκό το οποίο παρασκευάζεται συνήθως από φρούτα βρασμένα σε ζάχαρη. Η διαφορά του με τη μαρμελάδα είναι ότι περιέχει κομμάτια φρούτου σε πηχτό σιρόπι, ενώ επίσης η κομπόστα περιλαμβάνει κομμάτια φρούτου, όμως σε αραιό σιρόπι. Τα γλυκά του κουταλιού συνήθως σερβίρονται ως ένδειξη φιλοξενίας στην Ελλάδα σε μικρές ποσότητες, εξ' ου και του κουταλιού, και βρίσκονται και στις άλλες χώρες των Βαλκανίων και την Τουρκία.

## Παρασκευή
Η παρασκευή του γλυκού του κουταλιού ξεκινάει με την επιλογή του φρέσκου φρούτου. Συνήθως ένα γλυκό του κουταλιού περιέχει ίση ποσότητα φρούτου, από το οποίο φτιάχνεται, ζάχαρη και την μισή ποσότητα του νερού.  Κάποια φρούτα που είναι μαλακά, όπως τα βερίκοκα και το τοματάκι, περνούν πρώτα από ασβεστόνερο για δύο ώρες, ώστε να σκληρύνουν και να μη διαλυθούν κατά τη διάρκεια του βρασμού. Αυτά τα φρούτα καθαρίζονται και στραγγίζονται ώστε να είναι στεγνά. Στη συνέχεια τα φρούτα ή λαχανικά, ολόκληρα ή σε κομμάτια, εντός κατσαρόλας με ζάχαρη, σε αναλογία περίπου 1 κιλό ζάχαρης για κάθε κιλό φρούτου, για 24 ώρες. Μετά τα υλικά βράζουν και αφήνονται μέσα στο σιρόπι για 12 ώρες. Έπειτα αφαιρούνται και το σιρόπι βράζει ξανά ώστε να δέσει. Όταν είναι έτοιμο προστίθεται παραδοσιακά λεμόνι ώστε να μη ζαχαρώσει. Μόλις είναι έτοιμο το σιρόπι, τα φρούτα τοποθετούνται σε αποστειρωμένα βάζα με βιδωτό μεταλλικό καπάκι.

Για κύριο συστατικό του γλυκού του κουταλιού μπορούν να χρησιμοποιηθούν όχι μόνο φρούτα όπως το βύσσινο, το κυδώνι, το περγαμόντο και το σύκο, αλλά και λαχανικά, όπως η τομάτα, το μελιτζανάκι, το καρότο και το κολοκύθι, και άνθη, όπως το τριαντάφυλλο και η κιτρομηλιά.

## Παραπομπές


Κατηγορία:Σιροπιαστά γλυκά
Κατηγορία:Ελληνική κουζίνα
Κατηγορία:Κυπριακή κουζίνα
Κατηγορία:Τουρκική κουζίνα
Πλέι-Οφ NBA 1963

Τα **πλέι-οφ του 1963** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1962-63 του **[[NBA]]**. Το τουρνουά ολοκληρώθηκε με τους Μπόστον Σέλτικς να κερδίζουν τους Λος Άντζελες Λέικερς με 4-2 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο πέμπτος συνεχόμενος και ο έκτος συνολικά τίτλος στην ιστορία των Σέλτικς. Επίσης, ήταν η τρίτη φορά που οι δύο ομάδες αναμετρήθηκαν σε τελική σειρά (το 1959 και το 1962 κέρδισαν και πάλι οι Σέλτικς).

Οι Σινσινάτι Ρόγιαλς έφτασαν μέχρι τους τελικούς της κατηγορίας τους για πρώτη φορά από το 1952, ενώ αυτή ήταν η τελευταία εμφάνιση των Σίρακιουζ Νάσιοναλς σε πλέι-οφ με αυτή την ονομασία. Την επόμενη σεζόν μετακόμισαν στη Φιλαδέλφεια της Πενσυλβάνια και μετονομάστηκαν σε Φιλαδέλφεια 76ερς.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Λος Άντζελες Λέικερς]]** (1) πέρασαν άνευ αγώνων στους τελικούς της κατηγορίας.
(2) **[[Σαιντ Λούις Χοκς]]** vs. (3) Ντιτρόιτ Πίστονς:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) Σίρακιουζ Νάσιοναλς vs. (3) **[[Σινσινάτι Ρόγιαλς]]**:

## Τελικοί κατηγοριών
### Τελικοί Δυτικής κατηγορίας
(1) **[[Λος Άντζελες Λέικερς]]** vs. (2) Σαιντ Λούις Χοκς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (3) Σινσινάτι Ρόγιαλς:

## Τελικοί NBA
(Α1) **[[Μπόστον Σέλτικς]]** vs. (Δ1) Λος Άντζελες Λέικερς:

## Εξωτερικοί σύνδεσμοι
* 1963 NBA Playoffs  στο Basketball-Reference

1963
Πλει-Οφ
Αικατερίνη της Βυρτεμβέργης

Η **Αικατερίνη** (γερμ. *Catharina von Württemberg*, 21 Φεβρουαρίου 1783 - 29 Νοεμβρίου 1835) του Οίκου της Βυρτεμβέργης ήταν δούκισσα της Βυρτεμβέργης και μετέπειτα βασίλισσα της Βεστφαλίας (1807-1813) και πριγκίπισσα του Μονφόρ (1816-1835).

## Βιογραφία
Η *Αικατερίνη Σοφία Φρειδερίκη Δωροθέα* γεννήθηκε στις 21 Φεβρουαρίου 1783 στην Αγία Πετρούπολη, και ήταν το δεύτερο παιδί και η πρώτη κόρη του Φρειδερίκου Α΄ της Βυρτεμβέργης και της Αυγούστας του Μπράουνσβαϊγκ-Βόλφενμπυττελ.

Το 1803, η Βυρτεμβέργη σύναψε συμμαχία με τη Γαλλία υπό τον αυτοκράτορα Ναπολέοντα Βοναπάρτη, και ένας από τους όρους της συνθήκης ήταν ο γάμος της Αικατερίνης με τον Ιερώνυμο Βοναπάρτη, το μικρότερο αδερφό του Ναπολέοντα. Ο γάμος πραγματοποιήθηκε τέσσερα χρόνια αργότερα, στις 22 Αυγούστου 1807, στο Ανάκτορο του Φονταινεμπλώ στη Γαλλία. Απέκτησαν τρία παιδιά:
*τον Ιερώνυμο Ναπολέοντα Κάρολο (1814 - 1847).
*τη Ματθίλδη (1820 - 1904), παντρεύτηκε (1) τον Ανατόλυ Νικολάγιεβιτς Ντεμίντοφ, Πρίγκιπα του Σαν Ντονάτο (δεν απέκτησαν παιδιά), και (2) τον Κλωντιούς Μαρσέλ Ποπελέν (δεν απέκτησαν παιδιά).
*το Ναπολέοντα Ιωσήφ (1822 - 1891), παντρεύτηκε τη Μαρία Κλοτίλδη της Σαβοΐας. Απέκτησαν 3 παιδιά.

Η Αικατερίνη και ο Ιερώνυμος συνδέθηκαν στενά και είχαν έναν ευτυχισμένο γάμο, παραμένοντας σταθερά συνδεδεμένοι μεταξύ τους, μέχρι το θάνατό της. Ο Ιερώνυμος, ωστόσο, ήταν άπιστος με πολλές ερωμένες, συμπεριλαμβανομένης και τις τριετούς σχέσης του με την Ντιάνα Ράμπε φον Παπενχάιμ, αλλά η Αικατερίνη επέλεξε να κλείσει τα μάτια. 

Το 1813 το Βασίλειο της Βυρτεμβέργης καταργήθηκε και η Αικατερίνη ακολούθησε τον Ιερώνυμο στη Γαλλία.  Μετά την κατάρρευση της Ναπολεόντειας Αυτοκρατορίας το 1814, ο πατέρας της περίμενε η Αικατερίνη να χωρίσει τον Ιερώνυμο, όπως είχε κάνει η αυτοκράτειρα Μαρία Λουίζα από το Ναπολέοντα, αλλά αντ' αυτού τον ακολούθησε στην εξορία, στην Τεργέστη της αυστριακής Ιταλίας.

Πέθανε στις 29 Νοεμβρίου 1835 στη Λωζάνη σε ηλικία 52 ετών. Είναι θαμμένη στο Ανάκτορο Λούντβιχσμπουργκ.

## Τίτλοι
*21 Φεβρουαρίου 1783 - 26 Δεκεμβρίου 1805: *Η Γαληνοτάτη Υψηλότητα* Δούκισσα Αικατερίνη της Βυρτεμβέργης
*26 Δεκεμβρίου 1805 - 22 Αυγούστου 1807: *Η Βασιλική Υψηλότητα* Πριγκίπισσα Αικατερίνη της Βυρτεμβέργης
*22 Αυγούστου 1807 – 26 Οκτωβρίου 1813: *Η Μεγαλειότητα Της* Η Βασίλισσα της Βεστφαλίας
*26 Οκτωβρίου 1813 - 11 Απριλίου 1814: *Η Αυτοκρατορική Υψηλότητα* Η Γαλλική Πριγκίπισσα Αικατερίνη Ναπολέοντα
*11 Απριλίου 1814 - Ιούλιος 1816: *Η Βασιλική Υψηλότητα* Αικατερίνη Βοναπάρτη
*Ιούλιος 1816 - 29 Νοεμβρίου 1835: *Η Βασιλική Υψηλότητα* Αικατερίνη Πριγκίπισσα του Μονφόρ

## Πρόγονοι

## Παραπομπές
* *Sabine Köttelwesch, Katharina von Westphalen (1783–1835)*, in: Helmut Burmeister und Veronika Jäger (Hrsg.), *König Jérôme und der Reformstaat Westphalen*, Hofgeismar 2006, S. 73–94, ISSN 0440-7520


|-

|-

Κατηγορία:Οίκος της Βυρτεμβέργης
Κατηγορία:Οίκος του Βοναπάρτη
Κατηγορία:Γερμανοί ευγενείς
Κατηγορία:Δούκισσες της Βυρτεμβέργης
Κατηγορία:Πριγκίπισσες της Βυρτεμβέργης
Κατηγορία:Βασίλισσες της Γερμανίας
Αμπντουλσάμεντ Αμπντουλαχί

Ο **Aμπντουλσάμεντ Αμπντουλαχί** (*Abdulsamed Abdullahi*, σομαλικά: *Cabdulsamed Cabdullaahi*, γενν. στις 19 Ιανουαρίου 1999) είναι Σομαλός, γεννημένος στην Ολλανδία, επαγγελματίας ποδοσφαιριστής, ο οποίος αγωνίζεται ως μέσος για τον Εργοτέλη. 

## Σταδιοδρομία σε συλλόγους
Ο Αμπντουλαχί ξεκίνησε την επαγγελματική σταδιοδρομία του με την Κοζάκεν Μπόις της Τβέιντε Ντιβίζι. Στη συνέχεια, εντάχθηκε στην Γιονγκ Σπάρτα.

Ο Αμπντουλαχί υπέγραψε το πρώτο επαγγελματικό του συμβόλαιο με τη Ντεν Μπος στις 9 Αυγούστου 2019. Έκανε το επαγγελματικό του ντεμπούτο εναντίον της Γιονγκ ΠΣΦ στις 12 Αυγούστου 2019. 

Στις 31 Αυγούστου 2020, υπέγραψε διετές συμβόλαιο με τον Εργοτέλη. 

## Εθνική Σομαλίας
Γεννημένος στην Ολλανδία, ο Αμπντουλαχί είναι σομαλικής καταγωγής. Αγωνίστηκε για πρώτη φορά με την Εθνική Σομαλίας στις 5 Σεπτεμβρίου 2019, σε μια νίκη με 1-0 εναντίον της Ζιμπάμπουε για τα προκριματικά του Παγκοσμίου Κυπέλλου 2022. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Σομαλοί ποδοσφαιριστές
Κατηγορία:Ολλανδοί ποδοσφαιριστές
Κατηγορία:Ολλανδοί σομαλικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σομαλίας
Κατηγορία:Ποδοσφαιριστές Κοζάκεν Μπόις
Κατηγορία:Ποδοσφαιριστές Τβέιντε Ντιβίζι
Κατηγορία:Ποδοσφαιριστές ΦΚ Ντεν Μπος
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ελλάδα
Κάμψα

[right|thumb|Ο [Ερμής (μυθολογία)|Ερμής φοράει πέτασο, νόμισμα της Κάμψας, περί το 400 π.Χ.]]
right|thumb|Νόμισμα της Κάμψας, περί το 400 π.Χ.
Η **Κάμψα** ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις  —μαζί με τις Λίπαξο, Κώμβρεια, Λίσαια, Γίγωνο, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Άλλα ονόματα της πόλης ήταν **Σκάψα**, με το οποίο αναφέρεται στους αθηναϊκούς καταλόγους εισφορών του 452/1 π.Χ., και **Κάψα**. Η πόλη ήταν μέλος του Κοινού των Χαλκιδέων. 

Η ακριβής τοποθεσία της δεν έχει ταυτοποιηθεί, αλλά μερικές φορές θεωρείται ότι βρισκόταν κοντά στα ορυχεία αργύρου 20 χιλιόμετρα ΑΝΑ της Θεσσαλονίκης . 

## Παραπομπές


Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Χαλκιδικής
Γίγωνος

Η **Γίγωνος** ήταν αρχαία ελληνική πόλη (πόλη-κράτος) στη Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Λίσαια, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Στη συνέχεια, η πόλη προσχώρησε στην Συμμαχία της Δήλου, καθώς εμφανίζεται σε κατάλογο εισφορών προς την Αθήνα το 434/3 π.Χ. Η Γίγωνος αναφέρεται επίσης από τον Θουκυδίδη ως το μέρος όπου στρατοπέδευσαν οι Αθηναίοι το 432 π.Χ., υπό την ηγεσία του Καλλία, όταν κατευθύνονταν ενάντια στην Ποτίδαια. 

Η τοποθεσία της Γιγώνου βρίσκεται κοντά στην σημερινή Νέα Καλλικράτεια. 

## Παραπομπές


Κατηγορία:Μέλη της Συμμαχίας της Δήλου
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Χαλκιδικής
Ξυλώδεις ίνες

**Ξυλώδεις ίνες** (αγγλ. *wood fibres*), γνωστές επίσης ως *ίνες ξύλου*, είναι κυτταρινικές ίνες που εξάγονται από το ξύλωμα (ξύλο) και οι οποίες αξιοποιούνται για την παραγωγή χαρτιού, χαρτονιού και διαφόρων τύπων ινοσανίδων, όπως MDF. Τα τελικά προϊόντα από χαρτί, που είναι άθροισμα ξυλωδών ινών συνήθως από δασικά είδη κατά 90%, ή ίνες από αγροτικά είδη (βλ. στελέχη σιταριού, κριθαριού, ρυζιού) είναι χαρτοσανίδες, χαρτοκιβώτια, χαρτόνια, χαρτί συσκευασίας, χαρτί περιτυλίγματος, χαρτί υγείας κ.α. Η ποιότητά τους και οι ιδιότητές τους εξαρτώνται από τη χημική, μηχανική ή μικτή πολτοποίηση που υφίσταται το ξύλο, όπως κι από τις συνθήκες μηχανικής και χημικής επεξεργασίας του.

Το μήκος της ξυλώδους ίνας είναι ένα βασικό χαρακτηριστικό, το οποίο επηρεάζει τις μηχανικές ιδιότητες του χαρτιού και των χαρτονιών, όπως και των ινοσανίδων. Το στοιχείο αυτό αποτελεί κριτήριο για τη χρησιμοποίηση ειδών ξύλου στην παραγωγή συγκεκριμένων τύπων χαρτιού ή ινοσανίδων. Μακρύϊνα είδη, που προτιμούνται, είναι η ερυθρελάτη, η ελάτη και τα πεύκα, κυρίως η ακτινωτή πεύκη (radiata pine).

Για εμπορικούς λόγους, δηλ. για καλλιέργεια *τεχνητών δασών*, με σκοπό την παραγωγή φυσικών ξυλωδών ινών, χρησιμοποιούνται ευρέως δασοπονικά είδη που έχουν πολύ υψηλή ταχύτητα ανάπτυξης του ξυλώματος. Τέτοια είναι στον πλανήτη σήμερα είναι ο ευκάλυπτος, η λεύκη, και ένα είδος πεύκου (*Pinus radiata*). Eίναι σημαντική η μελέτη των παραγόντων που επηρεάζουν το μήκος και τη φυσική και χημική ανάπτυξη των ινών (βλ. ξυλεία από δασικές φυτείες -forest plantations- αποκλειστικά για παραγωγή ξυλωδών ινών), όπως επίσης και η έρευνα για τις δυνατότητες γενετικής βελτίωσης του ξυλώματος.

## Χαρτί
Οι ξυλώδεις ίνες παράγονται από ξύλο, συνήθως μετά την προσθήκη χημικών αντιδραστηρίων σε ξυλοτεμαχίδια. Η λεγόμενη *χημική πολτοποίηση* Kraft είναι αλκαλική (καυστικό νάτριο & θειούχο νάτριο), και η πλέον διαδεδομένη στον πλανήτη. Το παραγόμενο προϊόν αυτής λέγεται *χαρτοπολτός*, και είναι ένα *ρευστό υλικό* (ύδατος – ινών) το οποίο δίνει τελικά το χαρτί, μετά από συμπίεση.

## Δομικά πάνελ
Δομικά πάνελ από ξυλώδεις ίνες μπορούν επίσης να παραχθούν για να αντικαταστήσουν τη συμπαγή ξυλεία ή το κόντρα-πλακέ σε κάποιες χρήσεις

## Σύνθετα προϊόντα
Ξυλώδεις ίνες δύναται να αναμιχθούν με ίνες πλαστικού (πολυαιθυλένιο, πολυπροπυλένιο) και να δώσουν *θερμοπλαστικά* (*thermoplastics*) για εξωτερικές χρήσεις ή χρήσεις με υψηλή υγρασία, όπως decks, έπιπλα κήπου, επενδύσεις κτιρίων (βλ. WPC)

## Παραπομπές


Κατηγορία:Ξύλο
Κατηγορία:Τεχνολογία ξύλου
ΜΚ Μπάλκαν Μπότεβγκραντ

Η **ΜΚ Μπάλκαν Μπότεβγκραντ** (βουλγαρικά: БК Балкан Ботевград) είναι βουλγαρικός επαγγελματικός σύλλογος καλαθοσφαίρισης, με έδρα το Μπότεβγκραντ. Η ομάδα συμμετέχει στο πρωτάθλημα Βουλγαρίας και στο FIBA Europe Cup. Ο σύλλογος έχει επίσης αγωνιστεί στη Βαλκανική Λίγκα. Παίζει τους εντός έδρας αγώνες της στην Αρένα Μπότεβγκραντ. 

## Διακρίσεις

* **[[Πρωτάθλημα καλαθοσφαίρισης Βουλγαρίας|Πρωτάθλημα Βουλγαρίας]]** 
** **Νικητές (7)** : 1974, 1987, 1988, 1989, 2019, 2022, 2023
** 2η θέση (5): 1972, 2008, 2015, 2016, 2018 
* **[[Κύπελλο Βουλγαρίας (καλαθοσφαίριση ανδρών)|Κύπελλο Βουλγαρίας]]** 
** **Νικητές: (4)** 1970, 1986, 1987, 1988 
* **[[Βαλκανική Λίγκα Καλαθοσφαίρισης|Βαλκανική Λίγκα]]** 
** Τρίτη θέση (1): 2014

## Παραπομπές


## Εξωτερικοί σύνδεσμοι

* Επίσημος ιστότοπος 
* Σελίδα στο Facebook 
* Σελίδα στο Instagram 
* Προφίλ συλλόγου στο bgbasket.com (βουλγαρικά) 
* Προφίλ συλλόγου στο bgbasket.com (αγγλικά) 

Κατηγορία:Βουλγαρικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1947
Άγνωστος Μεραρχία

Η **Άγνωστος Μεραρχία** ή **'Άγνωστος Μεραρχία Χ** ήταν οργάνωση αξιωματικών, που ιδρύθηκε τον Μάιο του 1941 από τους στρατηγούς Γεώργιο Λάβδα και Βασίλειο Βραχνό. Τα ηγετικά της μέλη ήταν οι Κωνσταντίνος Παπακωνσταντίνου, Θεμιστοκλής Κετσέας, Αγησίλαος Σινιώρης και Γεώργιος Γρίβας, αμφότεροι συνταγματάρχες. Θεωρείται προπομπός της Οργάνωσης Χ.

## Παραπομπές


Κατηγορία:Ελληνικές εθνικιστικές οργανώσεις
Κατηγορία:Αντικομμουνιστικές οργανώσεις
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
ΦΚ Κόλος Κοβαλίβκα

Η **ΦΚ Κόλος Κοβαλίβκα** (ουκρανικά: Футбольний клуб «Колос» Ковалівка) είναι ουκρανικός επαγγελματικός ποδοσφαιρικός σύλλογος, με έδρα το χωριό Κοβαλίβκα. Αγωνίζεται στο πρωτάθλημα Ουκρανίας, έχοντας προβιβαστεί από την Α' Κατηγορία Ουκρανίας στις 8 Ιουνίου 2019 για πρώτη φορά στην ιστορία της. Τα χρώματα της ομάδας είναι το λευκό και το μαύρο.

Ο σύλλογος δημιούργησε μια πραγματική ιστορία Σταχτοπούτας το 2020, καθώς έγινε σε πέντε χρόνια από μια ερασιτεχνική ομάδα σε ομάδα πρόκρισης σε ευρωπαϊκή διοργάνωση ερχόμενη μέσω της πλήρους πυραμίδας πρωταθλήματος (4 βαθμίδες). Εκτός από την πυραμίδα του πρωταθλήματος, ο σύλλογος κατέχει επίσης αρκετές διακρίσεις στις περιφερειακές διοργανώσεις της Περιφέρειας Κιέβου που αντιπροσωπεύει. 

Ο σύλλογος πήρε το όνομά του από την ουκρανική αθλητική εταιρεία Kolos (συνδικάτα Αγροβιομηχανικού Συγκροτήματος) που υπάρχει από μετά τον Β' Παγκόσμιο Πόλεμο. 

## Ιστορία
Ο σύλλογος ιδρύθηκε το 2012 και μέχρι το 2015 συμμετείχε στο πρωτάθλημα της Περιφέρειας Κιέβου, παίζοντας τους αγώνες της στη γειτονική πόλη Χλεβάχα. Η ομάδα αναδείχθηκε πρωταθλήτρια τρεις φορές, από το 2012 έως το 2014. 

Το 2014, ο σύλλογος έκανε το ντεμπούτο του στο Ουκρανικό Ερασιτεχνικό Πρωτάθλημα. Αργότερα εκείνο το έτος, ύστερα από την κατάκτηση του Τουρνουά Μνήμης Όλεχ Μακάροβ, το οποίο διεξάγεται το χειμώνα, ο προπονητής Ρουσλάν Κοστίσιν ανακοίνωσε ότι ο σύλλογος σκόπευε να γίνει επαγγελματικός.  Εκείνη τη χρονιά, το 2015, αφού τερμάτισε τρίτη στο Ουκρανικό Ερασιτεχνικό Πρωτάθλημα, η ομάδα απέκτησε επαγγελματικό καθεστώς και εντάχθηκε στην Ένωση Επαγγελματικού Ποδοσφαίρου Ουκρανίας, όπου προβιβάστηκε στην Β' Κατηγορία Ουκρανίας. 

Στην πρώτη σεζόν του, ο σύλλογος κέρδισε το πρωτάθλημα και προβιβάστηκε στην Α' Κατηγορία. 

Στις 29 Ιουλίου 2020, η ομάδα νίκησε την ΦΚ Μαριούπολ με 1-0 και προκρίθηκε στις ευρωπαϊκές διοργανώσεις. Ο προπονητής Ρουσλάν Κοστίσιν σοκαρισμένος δήλωσε ότι δεν περίμενε πως η ομάδα του θα τερμάτιζε υψηλότερα από την 8η θέση.
## Διακρίσεις
* **[[Α΄ Κατηγορία ποδοσφαίρου Ουκρανίας|Α' Κατηγορία Ουκρανίας]]** 
** 2η θέση(1): 2018-19 
* **[[Β΄ Κατηγορία ποδοσφαίρου Ουκρανίας|Β' Κατηγορία Ουκρανίας]]** 
** **Νικήτρια (1):** 2015–16 
* **Πρωτάθλημα Περιφέρειας Κίεβου** 
** **Νικήτρια** **(3):** 2012, 2013, 2014 

## Προπονητές

* ? : -2014
* Ρουσλάν Κοστίσιν: 2014-παρόν 

## Παραπομπές


## Εξωτερικοί σύνδεσμοι

* Κολός Κοβαλίβκα στην Ένωση Επαγγελματικού Ποδοσφαίρου Ουκρανίας 
* Επίσημος ιστότοπος 
* Προφίλ ομάδας στο Transfermarkt.com 

Κατηγορία:Ιδρύσεις ποδοσφαιρικών ομάδων το 2012
Κατηγορία:Ποδοσφαιρικές ομάδες Ουκρανίας
Κατηγορία:ΦΚ Κόλος Κοβαλίβκα
Καρούτες Ηλείας

*Για συνώνυμο οικισμό δείτε το λήμμα: [[Καρούτες Φωκίδας]]*

Οι **Καρούτες** είναι μικρός πεδινός οικισμός της Ηλείας στην Περιφερειακή Ενότητα Ηλείας**** σε υψόμετρο 24 μέτρα, ο οποίος βρίσκεται στο κέντρο του νομού και βόρεια του Αλφειού ποταμού. Απέχουν 11 χλμ. Δ.-ΒΔ. από την Αρχαία Ολυμπία (έδρα του δήμου), 11 χλμ. Α. από τον Πύργο και 2 χλμ. ΝΑ. από την Σμίλα. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Σμίλας. Σύμφωνα με το Σχέδιο Καλλικράτης μαζί με τη Σμίλα αποτελούν την  τοπική κοινότητα Σμίλας που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 49 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Καυκωνία Ηλείας

Η **Καυκωνία**, παλαιότερα γνωστή ως **Καυκανιά**, είναι ημιορεινό χωριό της Ηλείας στην Περιφερειακή Ενότητα Ηλείας**** σε υψόμετρο 238 μέτρα.

## Γεωγραφία
Η Καυκωνία βρίσκεται στο κέντρο του νομού και σε απόσταση 9 χλμ. Β. από την Αρχαία Ολυμπία (έδρα του δήμου) και 19 χλμ. Α. από τον Πύργο. Το χωριό είναι κτισμένο σε λοφώδη περιοχή ανάμεσα στο Χελιδόνι (Β.-ΒΑ.) και το Πελόπιο (ΝΔ.). Οι κάτοικοί της ασχολούνται κυρίως με την καλλιέργεια σταφίδας και ελιάς. Αξιοθέατα είναι η ανακαινισμένη πετρόκτιστη εκκλησία της Αγίας Παρασκευής (χρονολογείται από το 1895) και το πέτρινο θεατράκι όπου το καλοκαίρι γίνονται θεατρικές παραστάσεις και κινηματογραφικές παραστάσεις. Ως ξεχωριστός οικισμός αναφέρεται επίσημα για πρώτη φορά με την ονομασία Καυκανιά το 1835 να προσαρτάται στην τότε δήμο Κυθηρίας. Το 1912 με το ΦΕΚ 256Α - 28/08/1912 ορίστηκε έδρα της ομώνυμης κοινότητας και το 1940 διορθώνεται σε Καυκωνία. Η ονομασία της προέρχεται από τους αρχαίους Καύκωνες της Κοίλης Ήλιδας. Σύμφωνα με το Σχέδιο Καλλικράτης αποτελεί την  τοπική κοινότητα Καυκωνίας που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 160 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Φιλελεύθερο Κόμμα της Ανδόρρας

Το **Φιλελεύθερο Κόμμα της Ανδόρρας** ( ή *PLA*) είναι συντηρητικό-φιλελεύθερο πολιτικό κόμμα στην Ανδόρρα. Είναι μέλος της Φιλελεύθερης Διεθνούς και της Συμμαχίας Φιλελευθέρων και Δημοκρατών για την Ευρώπη.

## Ιστορία
Το κόμμα ιδρύθηκε ως **Φιλελεύθερη Ένωση** το 1992 από τον Μαρκ Φορνέ Μολνέ. Στις εκλογές του 1993 έλαβε το 22% των ψήφων και κατείχε 5 έδρες, καθιστώντας το το δεύτερο μεγαλύτερο κόμμα στο Γενικό Συμβούλιο. Αν και το κόμμα βρισκόταν στην αντιπολίτευση μετά τον σχηματισμό μιας προοδευτικής κυβέρνησης συνασπισμού από τον Όσκαρ Ρίβας Ρετς, ο Ρίβας αναγκάστηκε να αποχωρήσει από το αξίωμά του, αφού έχασε την ψήφο εμπιστοσύνης και ο Φορνέ έγινε πρωθυπουργός στις 7 Δεκεμβρίου 1994.

Μετά από δύο ψήφους δυσπιστίας, ο Φορνέ συγκάλεσε πρόωρες εκλογές το 1997. Πριν τις εκλογές, η Ένωση σχημάτισε συμμαχίες με πολλά τοπικά κόμματα, όπως η Φιλελεύθερη Ένωση - Φιλελεύθερη Ομάδα του Ενκάμ, η Ομάδα Φιλελεύθερης Γνώμης (GOL), η Ενότητα και Ανανέωση (UiR) και η Λωρεντιανή Ένωση (UL), με τα τοπικά κόμματα που συμμετέχουν μόνο σε επίπεδο ενορίας. Η Ένωση έλαβε 16 έδρες, εκ των οποίων η GOL πήρε 4, η UL 2  και η UiR 2, με τον Φορνέ να παραμένει πρωθυπουργός. 

Λίγο πριν τις εκλογές του 2001 το κόμμα μετονομάστηκε σε **Φιλελεύθερο Κόμμα της Ανδόρρας**. Έλαβε το 46,1% των ψήφων και 15 έδρες, με τον Φορνέ να παραμένει και πάλι πρωθυπουργός. Στις εκλογές του 2005 το κόμμα έχασε μια άλλη έδρα, αλλά ήταν ακόμη σε θέση να σχηματίσει κυβέρνηση, αυτή τη φορά με επικεφαλής τον Αλμπέρτ Πιντάτ. Ο Πιντάτ παραιτήθηκε από την ηγεσία, η οποία πέρασε στον Ζοάν Γκαμπριέλ ι Εστάνι, πριν από τις εκλογές του 2009. 

Στις εκλογές, το κόμμα συμμετείχε στο Μεταρρυθμιστικό Συνασπισμό παράλληλα με τη Λωρεντιανή Ένωση, το κόμμα Αιώνας 21, και δύο άλλα πολιτικά κόμματα. Ο Συνασπισμός έλαβε 11 έδρες, ενώ οι Σοσιαλδημοκράτες έλαβαν14 έδρες και απέκτησαν τον έλεγχο της κυβέρνησης. 

Πριν τις βουλευτικές εκλογές του 2011, το Φιλελεύθερο Κόμμα και τα άλλα μέλη του Μεταρρυθμιστικού Συνασπισμού υποστήριξαν τους Δημοκράτες για την Ανδόρρα (DA). Το νέο κόμμα επέλεξε τον Αντόνι Μαρτί ως ηγέτη και κέρδισε τις εκλογές στις 3 Απριλίου 2011 λαμβάνοντας 20 από τις 28 έδρες του Γενικού Συμβουλίου. 

Στα μισά της πρώτης θητείας στο αξίωμα, μια ομάδα ακτιβιστών του κόμματος άρχισε να πραγματοποιεί ενέργειες ώστε το Φιλελεύθερο Κόμμα να συμμετάσχει ξεχωριστά στις εκλογές του 2015. Παρουσίασαν το νέο τους όνομα Φιλελεύθεροι της Ανδόρρας και ανακοίνωσαν την πρόθεσή τους να ορίσουν υποψηφίους στις επόμενες βουλευτικές εκλογές. 

Στις βουλευτικές εκλογές του 2015 που πραγματοποιήθηκαν την 1η Μαρτίου 2015, το Φιλελεύθερο Κόμμα έλαβε το 27,7% των ψήφων και 8 έδρες στο Γενικό Συμβούλιο. 

## Παραπομπές


## Πηγές
*  

Κατηγορία:Πολιτικά κόμματα στην Ανδόρρα
Ρεντικόουκα

thumb|250px|Ρεντικόουκα σε ψησταριά.
Το **ρεντικόουκα** (πολωνικά: *redykołka)* είναι είδος τυριού που παράγεται κυρίως στο Ποντχάλε. Συχνά αναφέρεται ως ο «μικρότερος αδερφός» του οστσίπεκ, τα οποία συγχέονται συχνά. Παράγεται από τα υπολείμματα επεξεργασμένου μπουντζ, που απομένει από την παραγωγή οστσίπεκ. Συχνά παρασκευάζεται σε σχήμα ζώου, παζενίτσα ή καρδιάς. Υπήρξε δημοφιλές ως δώρο, που δινόταν πάντα σε ζεύγος (2 κομμάτια) με την ευκαιρία του ρέντικ. 

Την 1η Δεκεμβρίου 2009, ο κανονισμός της Ευρωπαϊκής Επιτροπής με αριθμό 1176/2009 της 30ής Νοεμβρίου 2009, για την καταχώριση ονόματος στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων (ΠΟΠ), δημοσιεύθηκε στην Επίσημη Εφημερίδα της Ευρωπαϊκής Ένωσης. 

## Παραπομπές


Κατηγορία:Πολωνικά τυριά
Κατηγορία:Πολωνικά παραδοσιακά προϊόντα
Κατηγορία:Πολωνικά προϊόντα με προστατευόμενη ονομασία προέλευσης
Suezmax

Τα ***Suezmax*** είναι ένας τύπος δεξαμενόπλοιου μεσαίου έως μεγάλου μεγέθους με χωρητικότητα μεταξύ 120.000 και 200.000 νεκρού βάρους (DWT) και πήρε την ονομασία του από την διώρυγα του Σουέζ. επειδή είναι τα μόνα που πληρούν τους περιορισμούς του καναλιού και είναι ικανά να διέλθουν από το κανάλι σε φορτωμένη κατάσταση. 

## Χαρακτηριστικά πλοίου

Πριν από το 1967, το μέγεθος των πλοίων Suezmax περιοριζόταν σε 80.000 DWT, αλλά το μέγιστο αυξήθηκε σε 150.000 DWT το 1975. Μετά την περαιτέρω εμβάθυνση του καναλιού του Σουέζ από 18 μέτρα (60 πόδια) στα 20,1 μέτρα (66 πόδια) το 2009, ένα Suezmax έως και 200.000 DWT ή ακόμα περισσότερα μπορούν εύκολα να περάσουν από αυτό. Τα μελλοντικά σχέδια περαιτέρω εμβάθυνσης του βυθίσματος του καναλιού στα 21,3 μέτρα (70 πόδια) ενδέχεται να οδηγήσουν στον επαναπροσδιορισμό των προδιαγραφών των πλοίων Suezmax τα επόμενα χρόνια.

Δεδομένου ότι το κανάλι του Σουέζ δεν έχει υδατοφράχτες παρόμοιους με εκείνους της διώρυγας του Παναμά, οι κύριοι περιοριστικοί παράγοντες για τα δεξαμενοπλοία τύπου Suezmax είναι το πλάτος, το βύθισμα και το μήκος. Το τρέχον βάθος του καναλιού επιτρέπει μέγιστο 20,1 μέτρα (66 πόδια) βυθίσματος και 50 μέτρα (164 πόδια) πλάτος για πλοία. Αυτό σημαίνει ότι μερικά από τα πλοία που είναι πλήρως φορτωμένα δεν μπορούν να περάσουν από το κανάλι του Σουέζ και πρέπει να εκφορτώσουν μέρος του φορτίου τους σε άλλα δεξαμενόπλοια ή σε τερματικό σταθμό αγωγών για να μπορέσουν να διασχίσουν το κανάλι. Ένα τυπικό δεξαμενοπλοίο Suezmax έχει μήκος 275 μέτρα (900 πόδια), πλάτος 48 μέτρα (157 πόδια) και βύθισμα 16,2 μέτρα (53 πόδια) που αντιστοιχεί σε περίπου 150.000 τόνους χωρητικότητας νεκρού βάρους (DWT).
## Παραπομπές

## Εξωτερικοί σύνδεσμοι
*Μεγέθη πλοίων  στο maritime-connector.com

Κατηγορία:Δεξαμενόπλοια
Κοινοβούλιο της Τζαμάικας

Το **Κοινοβούλιο της Τζαμάικας** είναι το διθάλαμο νομοθετικό σώμα της χώρας. Αποτελείται από τη Γερουσία (άνω βουλή) και τη Βουλή των Αντιπροσώπων (κάτω βουλή). Ο τρόπος οργάνωσης, οι εξουσίες και οι αρμοδιότητες του Κοινοβουλίου ορίστηκαν στο Τζαμαϊκανικό Σύνταγμα του 1962. Το πολίτευμα της Τζαμάικας είναι συνταγματική μοναρχία, με μονάρχη τη Βασίλισσα της Κοινοπολιτείας, και το Κοινοβούλιο είναι οργανωμένο με βάση το Βρετανικό σύστημα Γουέστμινστερ. 

Η Γερουσία αποτελείται από 21 μέλη που διορίζονται από τον Γενικό κυβερνήτη (εκπρόσωπος της Αυτού Μεγαλειότητας της Βασίλισσας): τα 13 μέλη προτείνονται από τον Πρωθυπουργό και τα 8 από τον Αρχηγό της Αντιπολίτευσης. Η θητεία τους διαρκεί για πέντε έτη, ή μέχρι να διαλυθεί το Κοινοβούλιο.

Η Βουλή των Αντιπροσώπων αποτελείται από 63 μέλη που εκλέγονται με άμεσες δημοκρατικές εκλογές, με απλό πλειοψηφικό εκλογικό σύστημα από μονοεδρικές εκλογικές περιφέρειες, για πενταετή θητεία.

Μετά τις εκλογές, στην πρώτη συνεδρίαση της Γερουσίας τα μέλη πρέπει να εκλέξουν έναν Πρόεδρο της Γερουσίας. Προτού αναλάβει καθήκοντα θα προηγηθεί η τελετή ορκομωσίας. Παρομοίως, στη πρώτη συνεδρίασή τους, τα μέλη της Βουλής των Αντιπροσώπων θα εκλέξουν έναν Πρόεδρο της Βουλής.

Το Κοινοβούλιο μπορεί να θεσπίσει νόμους για την ειρήνη, την τάξη και την καλή διακυβέρνηση της Τζαμάικας, σύμφωνα με το Σύνταγμα. Για να περάσει ένας νόμος πρέπει να ψηφιστεί από την πλειοψηφία της βουλής, ενώ για τις συνταγματικές τροποποιήσεις απαιτούντα τα δύο τρίτα των μελών. Προτού τεθεί σε ισχύ πρέπει να υπογραφεί από τον Γενικό Κυβερνήτη και μετά να δημοσιευθεί στην Εφημερίδα του Κράτους. 

## Παραπομπές


Κατηγορία:Πολιτική της Τζαμάικας
Κοσμάς της Νεαπόλεως

Ο **Κοσμάς** ήταν Βυζαντινός δουξ της Νάπολης την περίοδο 670 - 672 ή 673.

Η μόνη μεσαιωνική ιστορική πηγή που αναφέρει για στον Κοσμά είναι το Χρονικό των Δούκων του Μπενεβέντο, του Σαλέρνο, της Κάπουας και της Νάπολης. Σύμφωνα με αυτό, ο Κοσμάς ανέλαβε εξουσία επί του Δουκάτου της Νάπολης το 670 μετά το θάνατο του Θεοφύλακτου, εκείνη την εποχή, η Νάπολη ήταν μέρος του Βυζαντίου και για έγκριση στο αξίωμα του ο Κοσμάς έπρεπε να λάβει τη συγκατάθεση του αυτοκράτορα Κωνσταντίνου Β΄ όπως κι έγινε.

Τίποτα δεν είναι γνωστό για τη περίοδο της εξουσίας του Κοσμά. Στο Χρονικό των Δούκων του Μπενεβέντο, του Σαλέρνο, της Κάπουα και της Νάπολης, αναφέρεται εσφαλμένα ότι ο Κοσμάς κυβέρνησε το Δουκάτο της Νεαπόλεως για έντεκα χρόνια. Στην πραγματικότητα, πέθανε ήδη το 672 ή το 673. Ο διάδοχός του ήταν ο Ανδρέας Α΄ .

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, page 325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Θεοχάρης Μαναβής

Ο **Θεοχάρης Μαναβής** (1916-1998), του Γεωργίου, ήταν Έλληνας δικηγόρος και πολιτικός. Υπηρέτησε ως βουλευτής Θεσσαλονίκης και αργότερα ως δήμαρχος της πόλης.

## Σπουδές και αντιστασιακή δράση
Γεννήθηκε στην Καλλικράτεια (σημερινή Μιμαρσινάν) της Ανατολικής Θράκης το 1916. Σπούδασε νομικά στη Θεσσαλονίκη ολοκληρώνοντας τη σχολή με άριστα. Στον Πόλεμο του 1940 πολέμησε στο μέτωπο της Αλβανίας. Επίσης, ανέπτυξε αντιστασιακή δράση με το ΕΑΜ και ήταν συνεργάτης του Αλέξανδρου Σβώλου. Μεταπολεμικά εργάστηκε ως δικηγόρος στη συμπρωτεύουσα και ανέλαβε υποθέσεις για άτομα που υπέστησαν διώξεις κατά την περίοδο του εμφυλίου πολέμου.Την περίοδο της χούντας συνελήφθη και εξορίστηκε στη Νίσυρο το 1968.

## Πολιτική σταδιοδρομία
Εξελέγη πολλές φορές δημοτικός σύμβουλος Θεσσαλονίκης, ξεκινώντας από τις εκλογές του 1951 και υπηρέτησε ως αντιπρόεδρος του Δημοτικού Συμβουλίου.

Εξελέγη βουλευτής Θεσσαλονίκης με την Ένωση Κέντρου το  1964 και ξανά στην Α΄ Θεσσαλονίκης με την Ένωση Κέντρου - Νέες Δυνάμεις το 1974.
Την περίοδο από το 1964 ως το 1965 ήταν κοσμήτορας της Βουλής των Ελλήνων.

Το 1981 προσχώρησε στο ΠΑΣΟΚ και κέρδισε τις δημοτικές εκλογές του 1982, με ποσοστό 55,1%.   

Ο Μαναβής πέθανε σε ηλικία 82 ετών στις 2 Σεπτεμβρίου 1998 στη Θεσσαλονίκη και κηδεύτηκε την επομένη από τον ιερό ναό της του Θεού Σοφίας.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές Α΄ Θεσσαλονίκης
Κατηγορία:Δήμαρχοι Θεσσαλονίκης
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Φλοράνς Παρλί

Η **Φλοράνς Παρλύ** (γαλ. *Florence Parly*, 8 Μαΐου 1963) είναι γαλλίδα πολιτικός. Από τις 21 Ιουνίου 2017 διατελεί υπουργός Άμυνας υπό την προεδρία Εμανουέλ Μακρόν στην κυβέρνηση του Εντουάρ Φιλίπ, θέση που διατήρησε και στην κυβέρνηση Καστέξ. Ανήκει στο Σοσιαλιστικό Κόμμα (PS).

## Βιογραφία
Γεννήθηκε στις 8 Μαΐου 1963 στην Μπουλόν-Μπιανκούρ, είναι θυγατέρα της Ζαν-Μαρί Παρλί, τέως προσωπικής συμβούλου της Κλοντ Αλέγκρ στο υπουργείο Παιδείας το 2000. Σπούδασε στο Ινστιτούτο Πολιτικών Σπουδών του Παρισιού (Sciences-Po) και στην École nationale d'administration (ENA) με διδακτορικό Φερνάν Μπρωντέλ (1985–1987). Από το 2009 είναι ιππότης της Λεγεώνας της Τιμής (Ch. LH).

## Παραπομπές


Κατηγορία:Γάλλοι πολιτικοί
Κατηγορία:Ιππότες της Λεγεώνας της Τιμής
Κατηγορία:Μέλη του Γαλλικού Σοσιαλιστικού Κόμματος
Θεοφύλακτος Α΄ της Νεαπόλεως

Ο **Θεοφύλακτος** ήταν Βυζαντινός δουξ της Νάπολης την περίοδο 666-670.

Η κύρια μεσαιωνική ιστορική πηγή που αναφέρεται για τον Θεοφύλακτο είναι το Χρονικό των Δουκών του Μπενεβέντο, του Σαλέρνο, της Κάπουα και της Νάπολης. Αναφέρει ότι ανέλαβε το Δουκάτο της Νεαπόλεως το 666 μετά το θάνατο του προκατόχου του Βασιλείου. Πιθανώς, ο Θεοφύλακτος, όπως και ο προκάτοχός του, ήταν ντόπιος κάτοικος της Νάπολης σε μία εποχή όπου το Δουκάτο της Νεαπόλεως ήταν μέρος των εδαφών του Βυζαντίου στην Ιταλική χερσόνησο, σύμφωνα με τον κανόνα έπρεπε ο αυτοκράτορας Κωνσταντίνος Β να εγκρίνει τον διορισμό του όπως κι έγινε.

Πολύ λίγες πληροφορίες υπάρχουν για τη περίοδο εξουσίας του Θεοφύλακτου. Είναι γνωστό μόνο ότι συνέχισε η κοπή νομισμάτων με πορτρέτα του αυτοκράτορα Κωνσταντίνου Β και επιγραφές στα λατινικά και τα ελληνικά.

Σύμφωνα με το Χρονικό των Δουκών του Μπενεβέντο, του Σαλέρνο, της Κάπουα και της Νάπολης, ο Θεοφύλακτος Α΄ κυβέρνησε το Δουκάτο της Νεαπόλεως για τέσσερα χρόνια και πέθανε το 670. Ο διάδοχός του στο αξίωμα ήταν ο Κοσμάς.

Στις εκκλησιαστικές παραδόσεις, ο Άγιος Γουδιόσο του Σαλέρνο ονομάζεται γιος ή ανιψιός του Δούκα Θεοφύλακτου. Ωστόσο, καθώς πέθανε το αργότερο το 649, αυτό είναι απίθανο .

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, page=325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Σιλβέρια Γιάκομπς

Η **Σιλβέρια Γιάκομπς** (Silveria Elfrieda Jacobs, γεννήθηκε στις 31 Ιουλίου 1968)  είναι πολιτικός του Αγίου Μαρτίνου και πρωθυπουργός από τις 19 Νοεμβρίου 2019 .  

## Πρώτα χρόνια
Η  Γιάκομπς γεννήθηκε το 1968 στην Αρούμπα από τη Νάντια Γουίλεμσμπεργκ.  Ως παιδί παρακολούθησε το Σχολείο  Λϊονελ Κόνερ και το Κολέγιο Μίλτον Πέτερς στον Άγιο Μαρτίνο.  Αφού έλαβε το δίπλωμα HAVO το 1986, η Τζέικομπς εγγράφηκε στο Πανεπιστήμιο των Παρθένων Νήσων, από όπου απέκτησε πτυχίο στην Εκπαίδευση. Μεταξύ 1992 και 2011, η Τζέικομπς εργάστηκε στο δημοτικό σχολείο Λέοναλντ Κόνερ στην πόλη  Φίλιπσμπουργκ, πρώτα ως δασκάλα και αργότερα ως συντονίστρια μαθητών. 

## Πολιτική σταδιοδρομία
Το 2010 η Γιάκομπς προσχώρησε στην Εθνική Συμμαχία (NA). Μεταξύ των ετών 2012 και 2013 υπηρέτησε ως υπουργός Παιδείας, Νεολαίας, Αθλητισμού και Πολιτισμού στο δεύτερο υπουργικό συμβούλιο της Γουέσκοτ-Γουίλιαμς.   Κατείχε επίσης την ίδια θέση από το 2015 έως το 2018 στην πρώτη και την δεύτερη κυβέρνηση του Μάρλιν.     

Το 2014 εξελέγη μέλος του κοινοβουλίου. Στις 3 Ιανουαρίου 2018 διαδέχθηκε τον Γουίλιαμ Μάρλιν στην ηγεσία του κόμματος NA, και έγινε η πρώτη γυναίκα σε αυτήν τη θέση.  Στις προηγούμενες τρεις εκλογές η Γιάκομπς τερμάτισε συνολικά ως η δεύτερη σε ψήφους πίσω από τον Τέοντορ Χέιλιγκερ.    

Μετά την πτώση της δεύτερης κυβέρνησης Μάρλιν-Ρομέο, επιτεύχθηκε συμφωνία συνασπισμού μεταξύ της Εθνικής Συμμαχίας, του Ενωμένου Κόμματος του Αγίου Μαρτίνου και των ανεξάρτητων βουλευτών Λουκ Μερσελίνα και Σανέλ Μπράουνμπιλ. Η Γιάκομπς διορίστηκε από τον κυβερνήτη Γιουτζίν Χόλιντεϊ στις 30 Σεπτεμβρίου 2019 για να σχηματίσει ένα προσωρινό υπουργικό συμβούλιο που θα πρέπει, μεταξύ άλλων, να δώσει προτεραιότητα στην ολοκλήρωση της νομοθεσίας κατά της νομιμοποίησης εσόδων από παράνομες δραστηριότητες και στην προετοιμασία των κρατιδιακών (γενικών) εκλογών και των εκλογικών μεταρρυθμίσεων.  Το υπουργικό συμβούλιο της Τζέικομπς ορκίστηκε στις 19 Νοεμβρίου 2019.  

Η  Γιάκομπς αντιμετωπίζει την πανδημία κοροναϊού του 2020. Διέταξε την παράταση των ταξιδιωτικών περιορισμών στις 11 Μαρτίου 2020.  

## Παραπομπές


Κατηγορία:Πρωθυπουργοί του Αγίου Μαρτίνου Ολλανδίας
Κατηγορία:Γυναίκες Πρωθυπουργοί
Ισμαήλ Μολλά

Ο **Ισμαήλ Μολλά Ροδοπλού** (1938-2020) ήταν Μουσουλμάνος δημοσιογράφος και πολιτικός, ο οποίος διατέλεσε βουλευτής Ροδόπης από τον Νοέμβριο του 1989 ως τον Μάρτιο του 1990.

## Βιογραφικά στοιχεία
Γεννήθηκε στην Κομοτηνή το 1938, γιος του Χουσεΐν.
Στις εκλογές του Νοεμβρίου του 1989 με τον συνδυασμό "Εμπιστοσύνη" (διαδεχόμενος τον Αχμέτ Σαδίκ) εξελέγη ως ανεξάρτητος, υπηρετώντας ως το 1990.

Πριν το 1989 ασχολήθηκε με τη δημοσιογραφία και ήταν εκδότης της εφημερίδας "Γκερτσέκ" (=Αλήθεια).

Πέθανε έπειτα από εγκεφαλικό επεισόδιο, στις 2 Σεπτεμβρίου 2020.

## Παραπομπές


Μολα
Aframax

Τα πλοία ***Aframax*** είναι ένας τύπος δεξαμενόπλοιου με χωρητικότητα νεκρού βάρους μεταξύ 80.000 και 120.000 μετρικών τόνων.  Ο όρος προέρχεται από την συντόμευση **AFRA** (αγγλικά:Average Freight Rate Assessment), ο οποίος δημιουργήθηκε το 1954 από τη Shell Oil για να τυποποιήσει τους ναυτιλιακούς όρους μιας σύμβασης.

Λόγω του ευνοϊκού τους μεγέθους, τα δεξαμενόπλοια Aframax μπορούν να εξυπηρετήσουν τα περισσότερα λιμάνια στον κόσμο. Αυτά τα πλοία εξυπηρετούν περιοχές που δεν έχουν πολύ μεγάλα λιμάνια ή υπεράκτιους τερματικούς σταθμούς πετρελαίου για να φιλοξενήσουν πολύ μεγάλους μεταφορείς αργού πετρελαίου και είναι ιδανικά για μεταφορά αργού πετρελαίου μικρής ή μεσαίας απόστασης. Τα δεξαμενόπλοια κατηγορίας Aframax χρησιμοποιούνται σε μεγάλο βαθμό στις λεκάνες της Μαύρης Θάλασσας, της Βόρειας Θάλασσας, της Καραϊβικής Θάλασσας, της Θάλασσας της Νότιας και Ανατολικής Κίνας και της Μεσογείου. Οι Οι χώρες εξαγωγής που δεν ανήκουν στον ΟΠΕΚ ενδέχεται να απαιτήσουν τη χρήση αυτού του τύπου πλοίου, επειδή τα λιμάνια και τα κανάλια μέσω των οποίων εξάγουν το πετρέλαιο αυτών των χωρών είναι πολύ μικρά για να φιλοξενήσουν τα μεγαλύτερα Suezmax ή τα μεγαλύτερα και πολύ μεγαλύτερα πλοία μεταφοράς αργού πετρελαίου (Vlcc και Ulcc).
 
## Παραπομπές

## Εξωτερικοί σύνδεσμοι
*Μεγέθη πλοίων  στο maritime-connector.com

Κατηγορία:Δεξαμενόπλοια
Ελισάβετ Αλεξανδρινή της Βυρτεμβέργης

Η **Ελισάβετ Αλεξανδρινή** (γερμ. *Elisabeth Alexandrine von Württemberg*, 27 Φεβρουαρίου 1802 - 5 Δεκεμβρίου 1864) του Οίκου της Βυρτεμβέργης ήταν δούκισσα της Βυρτεμβέργης και μετέπειτα πριγκίπισσα της Βάδης.

## Βιογραφία
Η *Ελισάβετ Αλεξανδρινή Κωνσταντία* γεννήθηκε στις 27 Φεβρουαρίου 1802 στο Βουρτσάου, και ήταν το τέταρτο παιδί και η νεότερη κόρη του Λουδοβίκου της Βυρτεμβέργης και της Ερριέττας του Νάσσαου-Βάιλμπουργκ.

Στις 16 Οκτωβρίου 1830 παντρεύτηκε τον Γουλιέλμο της Βάδης. Μαζί απέκτησαν τέσσερα παιδιά:
*τη Βιλελμίνη Παυλίνα *Ερριέττα* Αμαλία Λουίζα (1833 - 1834).
*τη Σοφία (1834 - 1904), παντρεύτηκε το Βλαδίμηρο του Λίππε.
*την Παυλίνα Σοφία *Ελισάβετ* Μαρία (1835 - 1891).
*τη Λεοπολδίνη (1837 - 1903), παντρεύτηκε τον Χέρμαν του Χοενλόε-Λάνγκενμπουργκ. Απέκτησαν 3 παιδιά.

Πέθανε στις 5 Δεκεμβρίου 1864 στην Καρλσρούη σε ηλικία 62 ετών. Είναι θαμμένη στο Μεγάλο Δουκικό Παρεκκλήσι της Καρλσρούης.

## Πρόγονοι

## Τίτλοι
*27 Φεβρουαρίου 1802 - 16 Οκτωβρίου 1830: *Η Βασιλική Υψηλότητα* Δούκισσα Ελισάβετ Αλεξανδρινή της Βυρτεμβέργης
*16 Οκτωβρίου 1830 - 11 Οκτωβρίου 1859: *Η Βασιλική Υψηλότητα* Πριγκίπισσα Γουλιέλμου της Βάδης
*11 Οκτωβρίου 1859 - 5 Δεκεμβρίου 1864: *Η Βασιλική Υψηλότητα* Η Χήρα Πριγκίπισσα Γουλιέλμου της Βάδης

## Παραπομπές


Κατηγορία:Οίκος της Βυρτεμβέργης
Κατηγορία:Οίκος του Τσέρινγκεν
Κατηγορία:Δούκισσες της Βυρτεμβέργης
Κατηγορία:Πριγκίπισσες της Βάδης
Αουίς της Νορμανδίας

Η **Αουίς της Νορμανδίας** (πέθανε στις 21 Φεβρουαρίου 1034) ήταν κόμισσα του Ρεν, δούκισσα της Βρετάνης και αντιβασίλισσα για λογαριασμό του γιου της Άλαν Γ΄ της Βρετάνης (1008 - 1026. Η Αουίς ήταν κόρη του Ριχάρδου Α΄ της Νορμανδίας και της Γκούνορ· οι αδελφοί της ήταν ο Ριχάρδος Β΄ της Νορμανδίας και ο Ροβέρτος Β΄ της Ρουέν.

Είχε επίσης δυο αδελφές, οι οποίες με τους γάμους τους δημιούργησαν ισχυρές δυναστικές συμμαχίες: Η Έμμα της Νορμανδίας παντρεύτηκε σε πρώτο γάμο τον Έθελρεντ του Ουέσσεξ και σε δεύτερο τον Κνούτο τον Μέγα, ενώ η Μωντ της Νορμανδίας παντρεύτηκε τον Όντο Β΄ του Μπλουά. Η Αουίς με την σειρά της, με συνθήκη διπλού συμμαχικού γάμου, παντρεύτηκε τον Γοδεφρείδο Α΄ της Βρετάνης και ο αδελφός της Ριχάρδος Β΄ παντρεύτηκε ταυτόχρονα την αδελφή τού Γοδεφρείδου Α΄ Ιουδήθ της Βρετάνης. Η διπλή συμμαχία ανάμεσα στη Νορμανδία και τη Βρετάνη είχε στόχο να εξασφαλίσει τις δυο οικογένειες, ιδιαίτερα στο θέμα της Βρετάνης. Ο Γοδεφρείδος Α΄ πέθανε (1008) αφήνοντας δύο ανήλικους γιους, τον Αλαίν Γ΄ και τον Εύδη· ο Ριχάρδος Β΄ είχε σημαντικό ρόλο στο Δουκάτο της Βρετάνης την εποχή που ήταν ανήλικοι. Η Αουίς ήταν αντιβασίλισσα για λογαριασμό του γιου της Αλαίν Γ΄. Η αντιβασιλεία της δοκιμάστηκε από μία αγροτική εξέγερση (1010), που εξαπλώθηκε από τη Νορμανδία στη Βρετάνη· ο Αλαίν Γ΄ με προτροπή της μητέρας του έπεισε τους επαναστάτες να υποχωρήσουν.

## Οικογένεια

Με τον σύζυγό της Γοδεφρείδο Α΄ δούκα της Βρετάνης απέκτησε:

*Αλαίν Γ΄ της Βρετάνης
*Έβενος (περ. 998 – μετά το 1037)
*Εύδης της Βρετάνης
*Έμμα (σύζυγος του Ιβ, υποκόμη του Κοτεντέν)

## Πρόγονοι

## Παραπομπές
 		


## Πηγές

*David Crouch, The Normans; The History of a Dynasty(London: Hambledon Continuum, 2007)
*David C. Douglas, William the Conqueror (Berkeley; Los Angeles: University of California Press, 1964)
*Francis Palgrave, The History of Normandy and of England, Τόμος 3, (London: Macmillan & Co., 1864)
*George Edward Cokayne, The Complete Peerage; or, A History of the House of Lords and all its Members from the Earliest Times, Vol. X, eds. H. A. Doubleday; Geoffrey H. White; Howard de Walden (London: The St. Catherine Press, Ltd., 1945)

Κατηγορία:Οίκος της Νορμανδίας
Κατηγορία:Δούκισσες της Βρετάνης
Ανδρέας Α΄ της Νεαπόλεως

Ο **Ανδρέας** ήταν Βυζαντινός αξιωματούχος, δουξ της Νάπολης την περίοδο 672 ή 673 - 677

Ο Ανδρέας είναι γνωστός από το Χρονικό των Δούκων του Μπενεβέντο, του Σαλέρνο, της Κάπουα και της Νάπολης. Σύμφωνα με αυτό, ανέλαβε εξουσία του Δουκάτου της Νάπολης το 672 ή το 673 μετά το θάνατο του προκατόχου του Κοσμά. Εκείνη την εποχή, η Νάπολη ήταν μέρος της Βυζαντινής επικράτειας, για να επιβεβαιωθεί στο αξίωμά του, ο Ανδρέας έλαβε τη συγκατάθεση του αυτοκράτορα Κωνσταντίνου Δ΄.

Τίποτα δεν είναι γνωστό για τη θητεία του Ανδρέα. Το Χρονικό των Δούκων του Μπενεβέντο, του Σαλέρνο, της Κάπουα και της Νάπολης αναφέρει ότι κυβέρνησε το Δουκάτο της Νεαπόλεως για πέντε χρόνια και πέθανε το 677. Διάδοχος του ο Καισάριος Α΄.

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, page 325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Φρανσίσκο Τρινκάο

Ο **Φρανσίσκο Αντόνιο Ματσάδο Μότα Κάστρο Τρινκάο** (29 Δεκεμβρίου 1999) είναι Πορτογάλος ποδοσφαιριστής, ο οποίος αγωνίζεται ως επιθετικός για τη  Σπόρτινγκ Λισαβόνας  και είναι, επίσης, διεθνής με την Εθνική Πορτογαλίας.

## Καριέρα σε συλλόγους
Ξεκίνησε την καριέρα του από την Μπράγκα Β και πραγματοποίησε το ντεμπούτο του με την πρώτη ομάδα το 2018, με την οποία κατέκτησε το Λιγκ Καπ Πορτογαλίας το 2019–20.

Τον Ιανουάριο του 2020 αποκτήθηκε από την Μπαρτσελόνα έναντι 31 εκατομμυρίων ευρώ, με τη μεταγραφή να έχει ισχύ από τον Ιούλιο του 2020. Η ρήτρα απόκτησής του ορίστηκε στα 500 εκατομμύρια ευρώ.

Στις 4 Ιουλίου 2021 ανακοινώθηκε ο δανεισμός του στη Γουλβς για ένα χρόνο.

## Διεθνής καριέρα
Έχει υπάρξει μέλος των νεανικών εθνικών ομάδων της Πορτογαλίας, κατακτώντας το Ευρωπαϊκό Πρωτάθλημα Κ-19 το 2018, όπου ήταν πρώτος σκόρερ.

## Παραπομπές


## Εξωτερικοί σύνδεσμοι
* 
* Φρανσίσκο Τρινκάο Προφίλ στον ιστότοπο Soccerway.com 

Κατηγορία:Πορτογάλοι ποδοσφαιριστές
Κατηγορία:Πορτογάλοι ποδοσφαιριστές στο εξωτερικό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σπόρτινγκ Κλούμπε ντε Μπράγκα Β
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Πριμέρα Ντιβιζιόν
Βίκιντας Σλίβκα

Ο **Βίκιντας Σλίβκα** (λιθουανικά: *Vykintas Slivka*, γενν. στις 29 Απριλίου 1995) είναι Λιθουανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον ΠΑΣ Λαμία.

## Σταδιοδρομία σε συλλόγους
Ο Σλίβκα υπέγραψε με την Γιουβέντους το 2014. Αγωνίστηκε με δανεισμό στις Μόντενα, Γκόριτσα, Ντεν Μπος και Άσκολι τις επόμενες τρεις σεζόν. 

Αποχώρησε από τη Γιουβέντους τον Ιούλιο του 2017, υπογράφοντας τριετές συμβόλαιο με τη Χιμπέρνιαν. Σημείωσε το πρώτο του γκολ για τη Χιμπέρνιαν στις 12 Αυγούστου, σε μία νίκη με 3-2 επί της Ρέιντζερς. Ο Σλίβκα έχασε πάνω από δύο μήνες τη σεζόν 2017-18 λόγω τραυματισμού. Στην πρώτη του εμφάνιση μετά τον τραυματισμό, ο Σλίβκα σημείωσε το δεύτερο γκολ στη νίκη της Χιμπέρνιαν με 2-1 εναντίον της Σέλτικ. Κατά τη διάρκεια της επόμενης σεζόν, ο Σλίβκα διατήρησε ένα ασυνήθιστο σερί σκοραρίσματος για τη Χιμπέρνιαν εναντίον του Ολντ Φερμ, σκοράροντας στο πρώτο λεπτό μίας νίκης με 2-0 επί της Σέλτικ. Ο Σλίβκα ήταν ένας από τους τρεις πρώτους παίκτες της ομάδας που αποδεσμεύθηκαν από την ομάδα στο τέλος της σεζόν 2019-20. 

Στις 31 Αυγούστου 2020, ο Σλίβκα υπέγραψε διετές συμβόλαιο με τον Απόλλωνα Σμύρνης. 

## Εθνική Λιθουανίας
Ο Σλίβκα έχει αγωνιστεί στις «μικρές» εθνικές Λιθουανίας U17, U19 και U21.

Στις 5 Ιουνίου 2015, ο Σλίβκα έκανε το ντεμπούτο του για τη Λιθουανία σε φιλικό αγώνα εναντίον της Ουγγαρίας. Κατά τη διάρκεια των προκριματικών του Παγκοσμίου Κυπέλλου του 2018, ο Σλίβκα σημείωσε γκολ εναντίον της Σλοβενίας και της Μάλτας. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Λιθουανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Λιθουανίας Κ17
Κατηγορία:Ποδοσφαιριστές Εθνικής Λιθουανίας Κ19
Κατηγορία:Ποδοσφαιριστές Εθνικής Λιθουανίας Κ21
Κατηγορία:Ποδοσφαιριστές Εθνικής Λιθουανίας
Κατηγορία:Ποδοσφαιριστές Γιουβέντους
Κατηγορία:Λιθουανοί ποδοσφαιριστές στο εξωτερικό
Κατηγορία:Ποδοσφαιριστές Μόντενα ΦΚ
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΝΝ Γκορίτσα
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Ποδοσφαιριστές ΦΚ Ντεν Μπος
Κατηγορία:Ποδοσφαιριστές Ίιρστε Ντιβίζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Χιμπέρνιαν ΦΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ζντράβκο Κριβοκάπιτς

Ο **Ζντράβκο Κριβοκάπιτς** (σερβικά κυριλλικά: Здравко Кривокапић, 1958- ) είναι Μαυροβούνιος πολιτικός, μηχανικός και ακαδημαϊκός, ο οποίος υπηρέτησε ως πρωθυπουργός από τις 4 Δεκεμβρίου 2020 έως τις 28 Απριλίου 2022 και μέλος του Κοινοβουλίου του Μαυροβουνίου. Είναι ο ηγέτης του συνασπισμού "Για το Μέλλον του Μαυροβουνίου". Στις 4 Φεβρουαρίου 2022 η κυβέρνησή του κατέρρευσε έπειτα από την υπερψήφιση πρότασης μομφής. 

## Βιογραφικό σημείωμα
Το 1981 αποφοίτησε από τη Σχολή Μηχανολόγων Μηχανικών του Πανεπιστημίου του Μαυροβουνίου. Στη συνέχεια έκανε μεταπτυχιακές σπουδές στο Πανεπιστήμιο του Βελιγραδίου. Το 1993 απέκτησε διδακτορικό στη σχολή του στην Ποντγκόριτσα. Επαγγελματικά συνδεδεμένος με το Πανεπιστήμιο του Μαυροβουνίου, προήχθη σε καθηγητή στη Σχολή Μηχανολόγων Μηχανικών αυτού του πανεπιστημίου  . Συγγραφέας βιβλίων, ακαδημαϊκών βιβλίων και επιστημονικών άρθρων, είναι μέλος των συμβουλίων του προγράμματος πολλών επιστημονικών περιοδικών  . 

Το 2020, ήταν ένας από τους ιδρυτές και ανέλαβε τη θέση του προέδρου της οργάνωσης "Ne damo Crnu Goru"   , υποστηρίζοντας τη Σερβική Ορθόδοξη Εκκλησία στο Μαυροβούνιο κατά τη διάρκεια σύγκρουσης για νέους νομικούς κανονισμούς. Την ίδια χρονιά, έγινε ο ηγέτης του εκλογικού καταλόγου μιας ευρείας αντιπολίτευσης στους κυβερνώντες σοσιαλιστές στον εκλογικό συνασπισμό "Za budućnost Crne Gore"  , αποκτώντας έδρα ως αναπληρωτής στις εκλογές. 

Μετά τις βουλευτικές εκλογές του 2020, ο Κριβοκάπιτς έλαβε από τον πρόεδρο Μίλο Τζουκάνοβιτς εντολή για σχηματισμό νέας κυβέρνησης, στις 8 Οκτωβρίου. Η κυβέρνησή του εγκρίθηκε από το Κοινοβούλιο με 41 θετικές ψήφους από τα συνολικά 81 μέλη του.

## Παραπομπές


Κατηγορία:Πρωθυπουργοί του Μαυροβουνίου
Μάριο Πάσαλιτς

Ο **Μάριο Πάσαλιτς** (9 Φεβρουαρίου 1995) είναι Κροάτης ποδοσφαιριστής ο οποίος αγωνίζεται ως κεντρικός μέσος για λογαριασμό της Αταλάντα και της εθνικής ομάδας της Κροατίας.

Ο Πάσαλιτς ξεκίνησε την καριέρα του από την Χάιντουκ Σπλιτ και αποκτήθηκε το 2014 από την Τσέλσι για 3 εκατομμύρια λίρες, όμως στη συνέχεια δόθηκε δανεικός σε Έλτσε, Μονακό, Μίλαν, Σπαρτάκ Μόσχας και Αταλάντα. Στην Αταλάντα αγωνίστηκε δανεικός για δύο σαιζόν, πετυχαίνοντας 15 γκολ σε 75 συμμετοχές. Η Αταλάντα τον αγόρασε για 15 εκατομμύρια ευρώ το 2020.

Ο Πάσαλιτς πραγματοποίησε το ντεμπούτο του με την εθνική Κροατίας το 2014 και έκτοτε έχει πραγματοποιήσει 12 συμμετοχές.

## Παραπομπές


Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024